เปิดชื่อ 24 ผู้บริหารคว้ารางวัล “IAA Awards for Listed Companies 2021”
IAA ขอแสดงความยินดีและชื่นชม 24 ผู้บริหาร ได้รับรางวัล IAA Awards for Listed Companies 2021 ตอกย้ำการมีศักยภาพที่โดดเด่น สามารถนำพาองค์กรให้เติบโตก้าวหน้าอย่างยั่งยืน
IAA ขอแสดงความยินดีและชื่นชม 24 ผู้บริหาร ได้รับรางวัล IAA Awards for Listed Companies 2021 ตอกย้ำการมีศักยภาพที่โดดเด่น สามารถนำพาองค์กรให้เติบโตก้าวหน้าอย่างยั่งยืน
18 ก.ค. 2565

นายไพบูลย์ นลินทรางกูร นายกสมาคมนักวิเคราะห์การลงทุน เปิดเผยว่า สมาคมนักวิเคราะห์ฯ ขอแสดงความยินดีและชื่นชมผู้บริหารที่ได้รับรางวัล IAA Awards for Listed Companies 2021 ทุกท่านอันเป็นที่ประจักษ์ว่าผู้บริหารในตลาดทุนมีศักยภาพที่โดดเด่น และความเป็นเลิศในการบริหารงานในอุตสาหกรรมของตนอย่างแท้จริง สามารถนำพาองค์กรให้เติบโตก้าวหน้าอย่างยั่งยืน ซึ่งนับว่าเป็นส่วนสำคัญอย่างยิ่งต่อการเติบโตของเศรษฐกิจ ตลาดทุนและประเทศไทยโดยรวม สมาคมฯ จึงได้จัดการประกาศผลรางวัล IAA Awards for Listed Companies ขึ้นเป็นประจำทุกปี
ขณะที่ นายสมบัติ นราวุฒิชัย เลขาธิการสมาคมฯ กล่าวว่า รางวัลนี้กำหนดแนวทางตัดสินจากการโหวตของบรรดานักวิเคราะห์และผู้จัดการกองทุนเป็นสำคัญโดยใช้หลักเกณฑ์และแนวทางที่สมาคมฯ กำหนด อาทิ  เป็นผู้ที่มีความรู้ความสามารถในการบริหารงานดีเด่น  มีความรอบรู้ในธุรกิจที่ตนบริหาร และนำเสนอข้อมูลเชิงลึกที่ตรงประเด็นและชัดเจน   มีจรรยาบรรณและเป็นบริษัทธรรมาภิบาลในการดำเนินธุรกิจ  ให้ความสำคัญและความร่วมมือในกิจกรรมของนักวิเคราะห์  ให้ข้อมูลที่ถูกต้องครบถ้วนในเชิงลึกและสม่ำเสมอ ไม่เว้นแม้เป็นข่าวร้ายให้แนวโน้มของธุรกิจแนวโน้มผลประกอบการและความเสี่ยงอย่างสมเหตุสมผล  ตลอดจนการมีช่องทางในการให้ข้อมูลแก่นักวิเคราะห์ที่สะดวกรวดเร็วเข้าถึงได้ง่าย